# ERASMUS PRE MLADÝCH PODNIKATEĽOV

Využite príležitosť bezplatne vycestovať do zahraničia na platenú stáž do firmy podľa vlastného výberu, kde získate podnikateľské zručnosti od skúsených a inovatívnych podnikateľov. Program Erasmus pre mladých podnikateľov vám prináša možnosť **rozbehnúť svoj vlastný biznis**.

Tento európsky výmenný program pomáha najmä budúcim a začínajúcim podnikateľom (0-3 rokov podnikania) **zaškoliť sa priamo na pracovisku** inovatívnej spoločnosti **v niektorej z** **európskych krajín**. Stáž dotovaná Európskou úniou poskytne záujemcom **financovanie životných nákladov (doprava, ubytovanie, strava)** v dĺžke od 1 do 6 mesiacov vo firme podľa vlastného výberu. Výška mesačného finančného príspevku závisí od vybranej krajiny pobytu, pri európskych krajinách sa pohybuje mesačný príspevok na životné náklady a dopravu v rozmedzí 600 – 1100 eur.

**ČO MÔŽETE ZÍSKAŤ:**

* Platenú stáž vo firme podľa vlastného výberu na 1 až 6 mesiacov
* Sieť užitočných kontaktov v zahraničí
* Rozvoj biznis zručností vo svojej oblasti
* Príležitosti pre obchodnú spoluprácu vo svojom podnikaní
* Spoznanie špecifík zahraničného trhu, na ktorý môžete zacieliť svoj biznis

**ČO JE POTREBNÉ NA PRIHLÁSENIE:**

* Elektronická prihláška ako „New entrepreneur“ v anglickom jazyku v elektronickom systéme programu
* Aktuálny životopis v anglickom jazyku
* Jednoduchý podnikateľský plán svojho súčasného (budúceho) podnikania štandardného formátu vrátane finančného plánu na najbližšie 2 roky podnikania v slovenskom jazyku

**Aktuálne je otvorená priebežná výzva** na zapojenie sa do programu. **Prihláška do programu**sa dá pozrieť aj vyplniť [**TU**](https://www.erasmus-entrepreneurs.eu/page.php?cid=19) Pri prihlasovaní sa do programu Erasmus pre mladých podnikateľov je potrebné vybrať si lokálne kontaktné miesto programu a jedným z týchto miest na Slovensku je Camit. Viac informácií o programe na: <https://camit.sk/sk/erasmus>

Ak Vás táto možnosť európskej mobility zaujala a rád by ste sa zapojili, viac informácií o programe na: <https://camit.sk/sk/erasmus> alebo odpovede na vaše otázky aj rady pri vypĺňaní prihlášky vám poskytneme telefonicky na tel.č. **+421 903 507 404** alebo mailom na **eye@camit.sk**.